Niu Heivenas
Niu Heivenas (angl. New Haven) – miestas Jungtinių Amerikos Valstijų šiaurės rytuose, Konektikute, Long Ailando sąsiaurio pakrantėje; patenka į Niujorko konurbaciją. Tai antras pagal dydį Konektikuto miestas. Svarbus jūrinis uostas. Farmacijos, elektronikos pramonė. Mieste įsikūręs Jeilio universitetas, taip pat veikia gamtos istorijos, retųjų rankraščių, muzikos instrumentų muziejai, britų meno centras, simfoninis orkestras. Yra XVIII–XIX a. universiteto rūmai, miesto rotušė.